Irkutsk

**Irkutsk** (ruski: *Иркутск*) je glavni grad Irkutske oblasti u Ruskoj Federaciji. Najveći privredni centar istočnog Sibira i važna stanica na Transibirskoj željeznici udaljen 5.185&nbsp;km od Moskve.

## Geografija

Irkutsk je smješten u južnom dijelu Sibira, nedaleko od Bajkalskog jezera, on je najveći grad bajkalske regije. Grad leži na desnoj obali rijeke Angare, pritoke Jeniseja, 45 m ispod razine njenog istjecanja iz Bajkalskog jezera. Rijeka je na ovom mjestu široka 579 m. Na suprotnoj obali je predgrađe Glaskovsk. Na rijeci je kod grada sagrađena brana iza koje se nalazi Irkutsko umjetno jezero koje se proteže sve do Bajkalskog jezera. Rječica Irkut, po kojoj je grad dobio svoje ime utječe u Angaru nasuprot gradu. Kroz grad teče i rječica Ida odnosno Ušakovka. Reljef je brdovit (obronci gorja Sajan).

Klima je oštra kontinentalna, prema polarnoj (kao i u najvećem dijelu Sibira). Ljeti je prosječna temperatura 18&nbsp;°C, a zimi -19&nbsp;°C. Bajkalsko jezero utječe na smanjenje temperaturnih amplituda, tako da godišnje razlike temperature nisu izražene kao drugdje u Sibiru. Količina padalina nije velika jer je srednji Sibir vrlo udaljen od mora. Najviše padalina padne ljeti. U prostoru oko grada raste gusta crnogorična šuma tajga.

## Znamenitosti

Najveća gradska znamenitost je *Saborna crkva Kazanki* s karakterističnim plavim kupolama. Irkutsk imasinagogu sagrađenu 1881. koja je nedavno pretrpjela požar. Među znamenitostima se ističu *Spomen kuća [[dekabristi|dekabrista]]*, *Manstir Znamenski*, spomenik caru Aleksandru III., te u novije vrijeme (2004.) podignut spomenik bjelogardijskom admiralu Aleksandru Kolčaku koji je strijeljan u Irkutsku 1920. Značajan je *Muzej Taljci*, muzej sibirske tradicionalne kulture na otvorenom. Tamo su preseljene mnoge tradicionalne sibirske drvene kuće koje su morale biti poplavljene zbog izgradnje brana na sibirskim rijekama.

## Historija
Irkutsk je izrastao iz zimske utvrde Ivana Pohabova izgrađene 1652. za prikupljanje poreza od Burjata. 1686 je dobio službeni status grada. Najznačajnija osoba u vjerskom životu Irkutska je pravoslavni misionar i episkop Inocent Irkutski. 1760. je sagrađena cesta od Irkutska do Moskve (Sibirska cesta). Grad postaje glavna trgovačka stanica za trgovinu Rusije i Kine.

U 19. vijeku Irkutsk je postao utočište mnogih intelektualaca, oficira i umjetnika koje je car protjerao u Sibir, a koji su se poslije skrasili u Irkutsku. Zbog toga se Irkutsk razvio kao značajan intelektualni i umjetnički centar pa su ga zvali "Pariz Sibira". 1879. je požar poharao guvernerovu palaču i mnoge druge građevine. Transibirska željeznica dospjela je do Irkutska 1898.

U Irkutsku je došlo do brojnih sukoba tokom građanskog rata kojim su komunisti došli na vlast. 1920. su komunisti u Irkutsku strijeljali Aleksandra Kolčaka, jednog od bjelogardejskih vođa. Tokom sovjetske vladavine izgrađeno je puno objekata teške industrije, 1958. dovršena je velika kaskadna brana na Angari, koja se počela graditi 1950  za hidroelektranu Irkutsk snage 662.4 MW.
## Stanovništvo
*Broj stanovnika kroz historiju:*
* 1875. 32.512 
* 1900. 49.106 
* 1975. 500.000
* 2002. 593.400 
## Privreda
U Irkutsku je najznačajnija grana industrije - avionska industrija **Irkut**  koja proizvodi dijelove za ruske avione, ruska vlada ju planira spojiti s Tupoljevom, Suhojem, Iljušinom, Mikojanom i ostalim ruskim proizvođačima aviona u **Udruženu avionsku industriju**.

U Irkutsku radi veliki *[[Aluminij]]ski kombinat* koji pripada kompaniji **Rusal**.http://www.rusal.ru/en/irkaz_factory.aspx 

Značajna je proizvodnja električne energije iz velikih hidroelektrana na Angari

## Školstvo
Irkutsk je važni univerzitetski grad u Sibiru, u njemu djeluju; *Istočno sibirska pedagoška akademija* od 1909 . 1918 osnovani su *Državni univerzitet Irkutsk* i *Državni medicinski univerzitet Irkutsk*. Od 1932 djeluje *Bajkalski državni univerzitet prava i ekonomije*, a od 1939 *Državni tehnički univerzitet*. Od 1948 rade *Državna akademija za agrikulturu* i *Državni lingvistički univerzitet*, od 1975 djeluje *Državni prometni univerzitet*, a od 1990e i brojni privatni fakulteti i više škole Sibirski institut za pravo, ekonomiju i menedžment (1993), Institut za ekonomiju ISTU (1996), uz brojne druge.

## Sport
Bendi preteča hokeja je najpopularniji sport u Irkutsku, ima nekoliko klubova od kojih je najbolji - **Bajkal-Energija** koji igra u Ruskoj bendi ligi, na njihovim utakmicama okupi se do 30 000 gledalaca.http://www.youtube.com/watch?v=KI7DHW6S2uc Bendi je popularan i među djevojkama, i one imaju svoj klub - **Rekord**.http://www.bandynet.ru/files/mimages/IMG_0409.jpg 

## Gradovi prijatelji
Irkutsk ima potpisane ugovore o prijateljstvu sa slijedećim gradovima;
*  Ulan Bator
*  Shenyang
*  Kanazawa
*  Eugene, Oregon
*  Novi Sad
*  Pforzheim
*  Évian-les-Bains
*  Strömsund
*  Pordenone
*  Grenoble
*  Dijon

## Reference

## Vanjske veze

* Službene stranice grada  
* Fotografije iz Irkutska na portalu flickr.com
* Fotografije Irkutska (stare i nove) 
* Travel to Irkutsk 
* Irkutsk city architecture views